《别桃源山人》
宋代·洪朋

句履圜冠不乏贤，桃源深处隐癯仙。风流未泯刘全一，意气端如员半千。

秋浪龙沙陪软语，云山鹤岭访高眠。明朝歌竟乘流去，别后还能忆浩然。

作者简介：宋洪州南昌人，字龟父。黄庭坚甥。两举进士不第，终身布衣。工诗，庭坚称其笔力扛鼎，与弟洪刍、洪炎、洪羽俱有才名，号四洪。年仅三十八而卒。有《洪龟父集》。